**Дизайн и провеждане на електронно обучение**

Целта на курса е формиране на знания и умения за педагогически дизайн на електронен учебен курс и овладяване на съвременни технологии и софтуерни инструменти за изготвяне на електронни дидактически материали. По време на обучението курсистите ще се запознаят с:

* същността, спецификата и развитието на електронното обучение;
* педагогически и методически препоръки за дизайн на електронни курсове;
* основни принципи при разработване на мултимедийно учебно съдържание за целите на електронното обучение;
* технологии и софтуерни инструменти, които се използват в процеса на подготовка на учебно съдържание.

Завършилите курса ще придобият практически умения:

* да проектират електронни учебни курсове;
* да работят с някои от най-популярните платформи за електронно обучение;
* да работят с разнообразни софтуерни продукти, имащи приложение в образованието като Microsoft Word, Microsoft PowerPoint, Microsoft Excel;
* да създават формуляри и тестове с Google Forms;
* да работят с програмни продукти за обработка на аудио и видео файлове;
* да редактират графични изображения.

По време на обучението на курсистите ще бъде възлагана самостоятелна работа под формата на проекти и практически задачи. Обучението завършва с курсова работа.